# Viden i spil med Idrættens Analyseinstitut - arbejdsspørgsmål

## Det våde element – danskernes svømmevaner

I et land omkranset af vand har de fleste danskere på et eller andet tidspunkt i deres liv stiftet bekendtskab med det våde element. Men for nogle danskere er svømning blevet en mere eller mindre fast motionsform, og det er netop den gruppe af danskere, vi sætter fokus på i dette afsnit af Viden i spil. Cecilie Hedegaard Bak har inviteret Peter Forsberg, senioranalytiker i Idrættens Analyseinstitut, i studiet til en snak om resultaterne af en ny undersøgelse med titlen ’Faciliteter til danskernes svømme- og vandkultur’, som blandt andet stiller skarpt på danskernes svømmevaner.

Vi skal se nærmere på, hvad kategorien ’svømning’ dækker over, og så skal vi blive klogere på, hvorfor netop svømmehallen har et særligt potentiale for at øge idrætsdeltagelsen.

## Arbejdsspørgsmål:

1. Redegør for de tre typer af svømmere, der omtales i podcasten, og beskriv deres motiver for at svømme. Hvis du selv dyrker idræt, hvad er så dit eget motiv?
2. Beskriv de to måder, hvorpå svømning kan være organiseret samt fordele og ulemper ved de to organisationsformer. Hvis du selv dyrker idræt - hvordan er den så organiseret? Vurdér fordele og ulemper ved forskellige organisationsformer.
3. Dansk Svømmeunion oplever et stort frafald blandt teenagere. Diskuter, hvad der skal til, for at Dansk Svømmeunion kan fastholde teenagerne.
4. Vurdér og diskutér, om svømning har et potentiale som en aktivitet for motionsuvante børn og voksne, og hvad der skal til for sikre en øget tilgang til svømning blandt motionsuvante.

## Supplerende materiale:

Download en kort [pixi-version af rapporten ’Faciliteter til danskernes svømme- og vandkultur’ (april 2021)](https://www.idan.dk/udgivelser/faciliteter-til-danskernes-svoemme-og-vandkultur-hovedresultater-fra-en-undersoegelse-af-danske-svoemmeanlaeg-og-deres-brugere/)  
  
Som hjælp til spørgsmål 1 kan I bruge figur 1 og 2 nedenfor. De stammer fra notatet ’Status på danskernes idrætsdeltagelse 2020’, som kan downloades fra temasiden om danskernes motions- og sportsvaner

Find figurer fra [Danskernes motions- og sportsvaner 2020](https://www.idan.dk/udgivelser/danskernes-motions-og-sportsvaner-2020/) på næste side.

**Figur 1: Børns valg af aktiviteter (pct.)**

Figuren viser andelen af børn, der dyrker forskellige aktiviteter, fordelt på de fire undersøgelsesår (n = 4.379). Figuren viser kun de aktiviteter, som minimum 5 pct. af børnene dyrker i 2020. ’Vandreture’ (2007, 2011 og 2016) er ændret til ’gå- og vandreture’ (2020). \*Kategorierne ’Aerobic/step og lign.’ og ’Andre former for fitness’ er slået sammen (2007, 2011 og 2016) til ’Anden fitness- og motionstræning (f.eks. crosstrainer, aerobic, step, stram op, cirkeltræning, TRX, andre motionsøvelser)’ (2020).

**Figur 2: Voksnes valg af aktiviteter (pct.)**

Figuren viser andelen af voksne, der dyrker forskellige aktiviteter, fordelt på de fire undersøgelsesår (n = 6.917 ). Figuren viser kun de aktiviteter, som minimum 5 pct. af voksne dyrker i 2020. ’Vandreture’, ’bowling’ og ’billard’ (2007, 2011 og 2016) er ændret til henholdsvis ’gå- og vandreture’, ’bowling/keglespil’ og ’billard/pool’ (2020). Kategorierne ’Aerobic’ og ’Anden fitnesstræning’ er slået sammen (2007, 2011 og 2016) til ’Anden fitness- og motionstræning (f.eks. crosstrainer, aerobic, step, stram op, cirkeltræning, TRX, andre motionsøvelser)’ (2020).